Lav et referat af nedenstående tekst:

Tekst:
Nyudsprunge påskeliljer, nyslået græs og gylle. Foråret byder på mange lugte, men i Thy har naboerne til landmand Erik Hvelplund og hans landrbrug, Thy Grisen, mulighed for at påvirke lugten af gylle. I et opslag på Facebook opfordrer han nemlig naboerne til at give ham et kald, hvis de har nogle nogle forårsplaner, der risikerer at blive spoleret af ildelugtende gylle. - Foråret er endelig kommet, og gyllesæsonen er så småt i gang. Vi vil gerne prøve at vise så meget hensyn som muligt, står der i opslaget, som også er omtalt af Maskinbladet . - Der skal ikke gøres det store nummer ud af det, for det er ikke et særsyn, at man melder ud, at der bliver kørt gylle. Men grunden til, at vi i år gør det på den her måde, er, at med det vejr, vi har haft, så er det svært præcist at melde ud, hvornår og hvor vi kører, siger Erik Hvelplund til Maskinbladet. Erik Hvelplunds gård ligger i landsbyen Skovsted mellem Thisted og Østerild. I Facebook-opslaget understreger han, at det ikke er muligt at imødekomme alle ønsker: - (Men, red.) vi vil prøve og planlægge efter det, står der. Det er som hovedregel tilladt at sprede gylle fra 1. februar og indtil høst - dog senest 1. oktober. Det er ikke tilladt at sprede gylle i weekender og på hellidage på arealer, der ligger tættere end 200 meter på byzoner eller sommerhusområder, oplyser VKST , der rådgiver landbruget.

Referat:
Foråret er højsæson for gyllespredning. En landmand i Thy håber på at komme naboklagerne i møde ved at sende en opfordring.